हमारी धारणा हमेशा से यही रही हैं कि गांव वाले बङे सीधे और सादा जीवन व्यतीत करने वाले होते हैं। परंतु सच तो ये है, कि गाँव में रहने वाले लोग ऐसे लोगों पर जल्दी ही विश्वास कर लेते हैं जो धर्म से जुड़े हो। वे मंदिरो-मस्जिदों को पवित्र, निष्कलंक और ज्ञान का प्रतीक समझते है। लोग धर्म -मंदिर के पुजारी, पुरोहित , मंहतों पर बड़ी श्रद्धा और विश्वास रखते हैं। ये धर्म के व्यापारी कितने ही स्वार्थी और नीच क्यों न हो परन्तु उनका विरोध करने से डरते हैं। यही कारण हैं कि ठाकुरबारी के लिए गाँव वालों के मन में बड़ी श्रद्धा थी। उनका सब सुख-दुःख उनसे जुड़ा था।